**Albatroşii nu mint...**

*Nicolae Nistor*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Tu știi iubire de ce florile plâng

acolo unde sufletele strigă

singurătatea are lacătul de gât

nu numai albatroșilor le este frică

în casa caldă cu mușcate la fereastră

aștept să te întorci din zare

precum o pasăre călătoare ascunsă în vas

când vin furtunile din mare

în diminețile cu miros de frunze de lămâi

cu ceaiuri aromate blând de soare

eu te aștept într-un hamac

și recitesc poeme unde nu se moare

despre iubiri nealterate de ridurile vârstei

despre iubiri sperate și tihnite

aștept să te întorci din mare

și inima îmi stă să ardă

din depărtările în care ai plecat

departe departe și mă doare

chiar și așa îmbătrâniți

iubirea timpul nu poate să omoare

nici albatroșii nu mai mint

că sunt furtuni de suflete pe mare

tu ști iubire de ce vârsta plânge

adormit

din lipsa de iubire

singurătatea doare

ca pietrele la țărm de noapte

și este frig în noi fără dorințe

eu te aștept să vii la mal

ca pescărușii am speranțe!